Kunstneren Mogens Otto Nielsen har for andet år i træk valgt at arrangere et teselskab med arbejdende kunstnere. Inspirationen kommer fra 1800-tallets Louise Heiberg, hvor hun med teselskaber i sit københavnske hjem introducerede det bedre borgerskab for den nyeste dramatik. Håbet er dog i Hjallerup, at alle har lyst til at kigge forbi - ikke bare det bedre borgerskab. Der er adgang til teselskabet 6. til 12. august. Man kan godt få kaffe I sit private hjem har Mogens Otto Nielsen inviteret kunstnere fra Danmark, Norge, Tyskland og Irland til at arbejde med nye kunstværker. Intentionen med arrangementet er at præsentere nordjyderne for ny kunst og en ny måde at komme i dialog med kunstnerne på. Der vil også være video, film og happenings skabt til selve begivenheden. Det med teselskab skal dog ikke tages mere bogstaveligt end som så. Det er også muligt at nyde en kop kaffe, når man besøger stedet.

Opsummering:
Nordjysk kunstner inviterer til teselskab